Tigeren. Frygtet, æret...
...og jaget næsten til udryddelse.
Om 20 år kan vilde tigre være uddøde.
Men det kan måske undgås.
Et team bestående af forskere, opdagelsesrejsende og fotografer -
- er taget til Himalaya på jagt efter tigeren.
Vi vil finde ud af, hvordan tigerstammen ser ud her.
Tigeren er jo truet over hele verden.
Teamet møder svære udfordringer. De bestiger høje bjerge...
Det brænder i lungerne. Og i benene.
Oplever elementernes rasen...
og udforsker brusende floder.
Deres opdagelse får en afgørende betydning.
For tigeren er det et spørgsmål om liv og død.
Og for teamets medlemmer kan det være deres livs vigtigste opdagelse.
Teamet er rejst til Himalaya -
- til det isolerede bjergkongedømme Bhutan.
Landet har været lukket for udlændinge i årevis.
Man ved næsten intet om landets tigre. Er der kun et fåtal -
- eller en blomstrende bestand?
Chef for ekspeditionen er den kendte tigerekspert dr. Alan Rabinowitz.
Det her er måske det allerførste forsøg af udenforstående -
- på at se, hvordan det står til med tigeren her i landet-
- og med det vildt, som tigeren skal bruge for at overleve.
Og måske kan dette vidtstrakte land -
- denne fortabte tigerverden, være tigerens sidste chance.
Med på ekspeditionen er også biologen George McGavin -
- og naturforskeren Steve Backshall.
Habitatet er perfekt for tigre.
Det ville være godt med åbent land, så vi kunne få øje på dem.
De er svære at se.
Jeg elsker følelsen, man får i et nyt land. Man mærker duften af det.
Denne flodbred er deres hovedkvarter de næste tre uger.
Det uvejsomme terræn gør det svært at opdage dyrene.
De medbringer det sidste nye film- og overvågningsudstyr.
Det var cirka halvdelen.
- Alan, her har vi vores lejrchef. - Steve er optimistisk
Tigre skal bruge tre ting. De skal have adgang til byttedyr -
- tæt vegetation og vand. Her er alle tre ting.
Det kan virke lovende, men tigre er meget sjældne og svære at finde.
Der venter teamet en svær opgave.
Steve Backshall er god til at finde spor. Han har tilkaldt forstærkning.
Han skal for første gang arbejde med en trænet sporhund fra Amerika.
Hej, Bruiser! Han er vores bedste værktøj i jagten på tigrene.
Justine Evans er naturfotograf på BBC.
Hun har 20 års erfaring og falkeblik. Hun kan om nogen opdage tigre.
Vi giver os god tid. Vi har mange slags kameraer. Lad os se, hvad vi finder.
Se lige der!
Biolog dr. George McGavin er den eneste, der ikke leder efter tigre.
Men hans opgave er lige så vigtig.
Jeg skal vurdere skovens tilstand og afgøre, om den egner sig til tigre.
Ekspeditionschef dr. Alan Rabinowitz vil forhindre, at tigeren uddør.
Tigeren er vores største kattedyr.
Et af Jordens absolut mest pragtfulde dyr.
At den risikerer at uddø i vores levetid eller kort efter -
- er en fuldstændig utænkelig tanke. Den er helt utænkelig.
Men de sidste hundrede år er tigerbestanden faldet med 98%.
Dagens tigre findes i isolerede områder, hvor de og deres byttedyr -
- er et let bytte for krybskytter.
Vilde tigre skal have masser af plads, ellers uddør de.
Størst chance har de små bestande, der lever i udkanten af Himalaya.
Min løsning er-
- at forbinde de forskellige bestande -
- via såkaldte vildtkorridorer gennem landskabet-
- så dyrene kan bevæge sig mellem de isolerede grupper.
På den måde bliver grupperne dele af en større helhed.
Bhutan er det manglende led.
Alans plan kan kun lykkes, hvis der er tigre nok i landet.
Og det ved ikke engang han, om der er.
Bhutan er det sidste land på Jorden -
- hvor vi ikke har studeret tigre.
Vi har ingen anelse om, hvor mange tigre der er, eller hvor de er.
Men Bhutans beliggenhed har stor betydning, hvis vi skal redde arten.
- Hvad er det første, vi skal gøre? - Vi må finde spor efter tigre.
Poteaftryk, skrabemærker, duftmarkeringer.
Og vi skal filme.
Jeg kan lægge puslespillet, men I må give mig brikkerne.
Steve skal samarbejde med kattedyrsforskeren Claudia Wultsch -
- og hendes hund Bruiser.
Det bliver fint at arbejde med Bruiser. Jeg har aldrig arbejdet med hunde før.
Det virker lidt underligt.
Men han har en skarp lugtesans og kan opdage ting, der er skjult for os.
Alt, hvad han opdager, vil give os vigtige ledetråde om området.
Fotografen Justine Evans vælger en anden fremgangsmåde.
Hun skal spejde efter tigre højt til vejrs i et træ.
Vi er på vej hen til et stort udtørret flodleje.
Det går ret langsomt med elefant, men de bærer det tunge udstyr.
Foruden fornødenheder medbringer hun fire forskellige slags kameraer.
Jeg har aldrig opsadlet en elefant før. Jeg har ikke tænkt på logistikken.
Godt, jeg havde elastikker med. Dem har jeg altid med.
Vi vil have et glimt af en tiger, der smyger sig forbi i buskene.
- Held og lykke! - Farvel.
Justine må holde hovedet koldt. Hun har langt til nærmeste sygehus -
- Og man ved ikke, hvilke farlige dyr der lurer i skoven.
Steve og Claudia træder også varsomt.
- Hvad var det? - Plads, Bruiser!
En elefant har kørt stødtanden ind i træet. Se.
Det er skræmmende, at man pludselig kan støde på et så stort dyr.
Men de har intet valg. De eneste stier er dem, elefanterne har trampet.
De sørger for at holde Bruiser nær. Han er trænet i at spore kattedyr.
Han sporer dem ved at finde deres ekskrementer.
Bruiser løber foran med snuden i jorden på jagt efter den rette lugt.
Jeg håber, vi finder tydelig afføring.
Som kun kan stamme fra en tiger.
Bruiser kan få færten af selv minimale rester.
Og så må Steve og Claudia fastslå, hvilken slags kat det er.
- Se, hvad han fundet. - Hvad har du der?
- Godt, Bruiser. Kom ned. - Bruiser belønnes med legetøj.
Dygtig hund!
Den er virkelig fuld af spændende ting.
Det er en masse små fjer.
- Det lader til at være en fugl. - Det kan være en træleopard.
Det er ikke tigerekskrementer. Det er vi helt sikre på.
Men det kan være leopard eller træleopard. Begge er lige spændende.
Bruiser er på mærkerne -
- men det kan blive sværere at finde tigerekskrementer.
Tigre hører til de mest sky dyr på kloden.
Man må bruge forskellige metoder for at spore dem.
Alan anbringer videokameraer på vildtstierne.
Han håber, at tigrene bruger stierne.
Når noget passerer foran kameraet, optager det i ti sekunder.
Det skal nok fange noget.
For Alan er indsatsen høj.
Efter at have prøvet at redde tigeren i 20 år, kan det være sidste opgave.
Han lider af uhelbredelig leukæmi.
Jeg tænker ikke på det hele tiden, men jeg har det konstant med mig.
Der er så meget, jeg skal nå. Før jeg blev diagnosticeret med leukæmi-
- tænkte jeg, at jeg begyndte at blive ældre -
- og at jeg ville begynde at trappe ned om ti år.
Men i stedet må jeg arbejde hårdere -
- for hverken jeg eller tigrene har så langt igen.
Med kun 3000 tigre tilbage -
- er hvert individ, teamet kan finde i Bhutan, en værdifuld opdagelse.
Alan ved, at selvom skoven virker lovende -
- er det ikke sikkert, at tigeren har en fremtid her.
Det vigtigste er skovens tilstand.
Før troede man, at hvis der var skov, var der tigre.
Det tog os desværre en række år at indse, at skov ikke var nok.
Man må tage alt med i beregningen. Fugle, insekter...
Man må tage alt dyreliv med i beregningen -
- og kunne sige, at det er et intakt økosystem.
De, der skal bedømme skoven, er dr. George McGavin og lokale forskere.
Rebecca Pradhan og Tshewang Norbu vil anbringe net -
- for at fange og dokumentere skovens fugle.
Dette net fanger vi primært små og mellemstore fugle med.
Dr. Kashmira Kakati er specialiseret i mindre junglekattedyr.
Hun opstiller videokameraer for at dokumentere, hvilke arter der er her.
Det er ligesom en stor, spændende skattejagt ude i skoven.
Man opstiller kameraer og ser, hvad man fanger på film. Det er spændende.
George har altid elsket insekter.
Han starter i nærheden af lejren, hvor Justines elefant stod i nat.
Bingo! Bingo!
Se! Se lige der.
Større biller er svære at finde. Det kalder jeg en møgbille.
Det er en ordentlig krabat.
Det er den største møgbille...
...jeg nogensinde har fundet.
Den har kraftige bagben med takker, så den kan kravle gennem gødningen.
Det er svært at holde fast i den. Hvis jeg prøver at holde den...
Se. Jeg klemmer ret hårdt, men alligevel kravler den ud.
Se, nu kom den fri. De er utrolig stærke.
Du er så fin. Jeg ved, at få er enige, men det synes jeg.
George skal dokumentere alt, hvad de finder, lige fra biller til tigre.
Det skal med i en rapport til premierministeren i Bhutan.
At finde tigre i lavlandet omkring lejren ville være en god start.
Men for at kunne skabe en vildtkorridor -
- må man finde tigre i hele landet.
Lige nord for lejren ligger Himalaya. Bjergene stiger hastigt til 7000 m.
Det meste af landet består af bjerge.
Blandt spidse bjergtoppe og i tynd luft forventer man ikke at se tigre.
Men teamet har hørt utrolige beretninger.
Ekspeditionens sidste medlem skal undersøge sagen.
Gordon Buchanan har filmet kattedyr verden over, men aldrig i bjergene.
Jeg har set tigre nede i Indien, blot 300 km væk -
- men i et helt andet miljø. Himalaya er slet ikke som Indien.
Det ville være utroligt at finde tigre heroppe.
Gordon skal leve under åben himmel i to uger -
- på en opgave, som kammer til at presse ham til det yderste.
Vi har fulgt floden hele formiddagen, men nu begynder vi at gå opad.
Så nu bliver det meget mere anstrengende.
Det her er den ene ponys føl. Det er kun med for at lære noget.
Den arme stakkel sakker bagud, så jeg hjælper lidt til.
For hvert skridt bliver luften stadig tyndere.
Det bliver for hårdt for muldyrene.
I løbet af kort tid må Gordon klare sig selv.
Dygtig.
Bruiser har sporet store kattedyr hele formiddagen.
Kom, Bruiser.
Han har fundet afføring efter leopard og træleopard, men ikke efter tiger.
Nu er han udmattet.
Det er så synd for hunden. Det må være vanvittig varmt for den.
Det er så varmt og fugtigt, at Bruiser må hvile sig ofte.
Længere nede ad stien opskræmmer de noget.
Plads, Bruiser! Bruiser! Dygtig.
Kors. Se!
Der sidder en flok guldlangurer i træet.
Da vi kom gående, og de så hunden, udstødte de en gøende lyd -
- for at advare de andre.
De kigger bare nysgerrigt på os.
Guldlangur-aber er sjældent nede på jorden -
- hvor store rovdyr som leoparder eller tilmed tigre kan tage dem.
Der er kun cirka 5000 individer tilbage.
Så en flok med unger er et usædvanligt syn.
Man må bevare denne skov, ikke kun for tigerens skyld-
- men også for alle andre truede arter, der lever her.
Fire timer fra lejren er Justines elefanter nået frem -
- til det træ, man har valgt som udkigspunkt under tigerspejdningen.
Her er træet, vi skal tilbringe natten i.
Hvis man skal have det mindste glimt af en tiger -
- må man have ordentligt udsyn -
- for de er så utrolig forsigtige.
Jeg kan se 200-300 m. Den opdager måske ikke, jeg er her.
Og med mine teleobjektiver kan jeg se den, selvom den ikke kan se mig.
Hun skal bo i junglen døgnet rundt.
Højt oppe er det sikreste sted at være.
Elefanterne vender tilbage til lejren, og Justine gør sig parat til at spejde.
De andre vender tilbage, før det bliver mørkt.
Lejren er tryg og rimelig bekvem.
Til middag får de fiskekarryret og en del ubudne gæster til bords.
Det er utroligt, så glade insekterne er for dig.
Masser af kryb klækkes nu, så det bliver nok nogle livlige nætter.
Hallo? Kors, hvor lød den højt!
Kashmira har hentet et af sine kameraer og kaldt på Steve.
Du har vist fanget noget på film?
- En fin muntjak. - Pragtfuldt. Noget andet?
Det er løgn! En træleopard!
Sikket vidunderligt billede. Det er fantastisk, helt sensationelt.
Det er samme flodleje, som vi fandt træleopardekskrementerne i.
Træleoparden er utrolig sky og et af de sværeste dyr at filme.
Og her har vi bevis på, at der lever en træleopard få kilometer væk.
At finde spor er et detektivarbejde, næsten som at lægge puslespil.
Og at til sidst få bekræftet, at alle tegnene passede -
- er utrolig spændende.
Træleoparden gør, at de håber, at der er andre store kattedyr.
Men monsunen kommer helt bag på dem.
Det er helt vildt. For nogle sekunder siden herskede der total stilhed -
- så kom der pludselig et vindstød og nu det her!
Det vælter ned med hagl.
Det er som at gå rundt i en sky af kugler fra himlen.
Justine sidder 30 meter oppe i sit træ og kan kun vente.
Det var det værste, der kunne ske.
Vi håbede, at uvejret ville drive forbi os -
- men det har ramt lige over hovedet på os.
Selv græshopperne søger ly.
Det her er ikke godt.
Lynene er lige over os nu.
Det kalder jeg styrtregn.
Du milde!
Lejren er tæt på at blæse væk.
Vi prøver at surre alting, så det ikke flyver væk.
Nattens uvejr forsvandt lige så hurtigt, som det kom.
Justine overlevede.
Med nød og næppe.
Efter uvejret myldrer skoven med fugle.
Justine har set nogle næsehornsfugle på den anden side af lysningen.
En næsehornsfugl er lige landet. Den ser sig nøje omkring.
Næsehornsfugle spiser frugt, mindre pattedyr og reptiler.
De er eftertragtede byttedyr i hele Asien.
Deres tilstedeværelse her tyder på en lavere grad af krybskyttejagt.
Ved lejren hænger noget lige så spændende fast i fuglenettet.
- Hvad har du fået fat i? - En blåstrubet skægfugl.
Blåstrubet skægfugl. Hvor er den smuk!
Fint eksemplar.
Man dokumenterer omhyggeligt hver enkelt fugl.
En afrikansk dværgisfugl havner i rapporten -
- som George senere skal præsentere for Bhutans regering.
I det nordlige Bhutan er Gordon skeptisk over for tigerrapporterne.
Det her er sneleopardområde.
Det bliver spændende at se, om der er tigre.
Det ville forbavse mig meget, hvis der var tigre heroppe.
Så har de tilpasset sig til den store højde -
- for de skal egentlig leve langt, langt dernede.
Mens muldyrene hviler sig, udforsker Gordon de stier -
- der er blevet trampet af nomadiske hyrder.
Hvis der er tigre heroppe, ville de bruge de samme gangstier.
Han leder efter spor i tre timer.
Jeg har slet ikke set noget. Jeg har ledt efter byttedyr.
Hvad spiser tigrene heroppe?
I mangel på det har jeg ledt efter poteaftryk i den støvede jord.
Tigre efterlader skrabemærker.
Man kan lugte deres urin.
Men der er intet. Jeg har ikke set noget, der bekræfter rygterne om -
- at der er tigre heroppe. Jeg tror, at det bare er rygter.
Men der går jo også rygter om afskyelige snemænd -
- så jeg begynder at tvivle på, at der er tigre.
Det virker som en håbløs opgave -
- men tigerens svære tilstand gør, at Gordon ikke kan give op endnu.
Længere sydpå har man måttet afbryde tigereftersøgningen.
Et nyt skybrud skyller alle spor og ekskrementer væk.
Lige nu er det ret håbløst. Der er vand overalt.
Alting skylles væk. Og hvis vi ikke støder på et område -
- hvor en tiger lige har passeret, er løbet kørt for i dag.
Vi må vende tilbage til lejren -
- og tørre os og hunden. Han ser ikke alt for lykkelig ud.
Forsinkelser er det sidste, teamet har brug for.
Tiden er ved at løbe ud for tigeren.
Det kinesiske marked for bl.a. tigerknogler i medicin blomstrer.
Jo sjældnere tigrene bliver, desto højere pris indbringer de.
De er uimodståelige for krybskytter.
Alan har ofte set følgerne af nedslagtningen.
Men at se det for første gang kan være meget ubehageligt.
Jeg ville vise en del af de fund, vi har gjort -
- i de 10-20 år, jeg har studeret tigre. Og det foregår stadig.
Tigeren er blevet så værdifuld i kinesisk medicin -
- at man er parat til at dræbe hvert eneste individ.
Du milde. Hvad er der sket med den?
De dræbte tigeren og tog hele skelettet ud.
Resten smed man væk.
Det er det samme i Rusland. Her tog man hele tigeren.
Verdens største kattedyr, det mest fantastiske dyr, der findes.
Se, hvad folk gør.
Jeg bliver så vred. Det her må ikke ske.
De får ikke lov til at dræbe hver en tiger, så længe jeg og andre -
- føler, at det her dyr -
- har ret til at eksistere og bør eksistere.
Nogle af billederne er så afskyelige -
- at jeg ikke vil se på dem.
Hvordan kan folk... Jeg fatter ikke, at du orker at se på dem.
Jeg ville aldrig klare dit job.
Det er svært.
- Du skulle ikke have vist mig dem. - Det er for sygt, George.
De må håbe på, at Bhutan kan skænke eventuelle tigre et fristed.
Tigre er svære at finde i deres normale habitat.
Folk tror, at man bare kan tage hen, hvor de findes.
Men hvis man let kan finde tigre -
- er det ikke deres normale habitat.
Det her er virkelig et typisk tigerhabitat.
Tigre strejfer over enorme områder og undgår kontakt med mennesker.
Hvis der bor tigre i de tætte skove, ville man sjældent se dem.
Men hvis tigerkorridoren skal blive en succes -
- skal der være en sund bestand i Bhutan -
- fra lavlandet i syd og helt op i bjergene.
Oppe i stor højde er det endnu sværere at lokalisere dem.
Gordon har ledt langs bjergryggen hele dagen. Da han skal slå lejr -
- opdager en af bærerne noget.
Hernede, ja. Et yakkadaver.
De fleste store kattedyr æder fra bagenden. Forenden er uskadt.
Bagenden er næsten ædt. Det giver en tydelig ledetråd om, hvad der er sket.
Hvis der var et stort kattedyr her-
- ville det ligge i baghold, til yakken kom tæt nok på -
- springe frem og flå den og så slæbe den hen til sådan et sted.
Jeg ville lede efter bidemærker på halsen.
Pelsen er faktisk godt afgnavet der, men...
Der er et dybt hul der. Et meget dybt hul.
Jeg må kigge nærmere. Jeg har opdaget noget, som...
Det kan være en tiger. Et stort sår efter en hugtand.
Det er for stort til at være en leopard.
Ofte, når de går til angreb, er det kun én hugtand, der går ind i halsen.
Som et kuglehul, lige der hvor en tiger ville hugge.
Den ville flå fat i yakken, kaste den rundt og hugge den i struben.
Ret ofre sidder såret bag øret ligesom på den her.
Kadaveret er en interessant opdagelse.
Gordon anbringer kameraer i området -
- og begiver sig ud for at se, om yakhyrderne har flere oplysninger.
Alans kamerafælder har snurret i en uge.
De har optaget alt, hvad der er kommet forbi.
Det er altid enormt spændende at kigge på billederne.
Det er som at gå ind i en slikbutik med et ukendt sortiment -
- og håbe på, at de har ens yndlingsslik.
En stor fugl.
En makak.
Vidunderligt. En vandbøffel.
Masser af dyr, som tigeren kan jage.
Nu venter vi bare på at se tigre.
Se! Fantastisk.
Den drikker vand. Fantastiske optagelser.
Det er ikke en tiger, men en sjælden leopard.
Endnu ingen tiger, men skønne billeder.
Hvis man har været i områder -
- hvor mange dyr er blevet dræbt, forstår man, at det her er stort.
I det buddhistiske Bhutan respekteres dyrelivet, og jagt er derfor sjælden.
Dyr er mere beskyttede her end andre steder.
Zibetkatte leder efter føde i ly af mørket.
Det er den bedste tid på døgnet for leopardkatten -
- og leoparden at jage.
Der er en livskraftig leopardbestand her.
Og tilmed en sjælden slags leopard:
En sort panter.
Men stadig ingen tigre.
Oppe i sit træ håber Justine på bedre held.
Hun filmer med varmekamera. Det afslører dyrene i den kølige nat.
Jeg kan se noget.
Utroligt, som den lyser op.
Det første pattedyr, jeg ser med varmekameraet.
Hun skifter til infrarødt kamera for bedre at kunne se.
Vidunderligt. Vidunderligt. Det er en sambarhjort, en hun.
Hjorten er en lovende opdagelse. Det er tigerens yndlingsbyttedyr.
Den ser nervøs ud.
Men jeg går ud fra, at sambarhjorte er nervøse hele livet.
Endnu en hjort.
Det var skønt at se sambarhjorte. Det betyder, at de er ret talrige -
- hvilket øger vores chancer for at se tigre.
Justine holder udkig efter tigre natten igennem.
Godt 150 km nedstrøms udvider Steve og hundeteamet området.
De undersøger flodbredderne.
Vi går ud til kanten.
Næsten øjeblikkeligt stopper Bruiser.
Vis mig det.
Han har fundet noget. Nu kan jeg se det. Bak, Bruiser.
Vildt.
De klart største ekskrementer hidtil.
Han har fundet tigerekskrementer. Kan det her være sambarhjort?
- Det er næsten kun pels. - Og den er ikke lille.
Der er masser.
Det er fantastisk. Tænk, at der har været en tiger her for en uge siden -
- og spadseret langs bredden. Utroligt.
Flot klaret, Bruiser! Fantastisk.
Endelig har teamet fundet det, de har ledt efter.
Bruiser belønnes med ekstra meget leg.
Og et langt svalende bad.
Men Steve tør ikke håbe på noget, før Alan har udtalt sig.
Det lader til at være sambarhjort.
Det er de brikker, man har brug for og leder efter.
Man vil have afføring med spor af tigerens yndlingsbytte. Spændende.
Pelsresterne er et enestående fund.
Det er det første bevis på, at der er en tiger i nærheden af lejren.
De lader kamerafælderne være.
I 4000 meters højde og efter to dages vandring -
- lykkes det Gordon og bhutaneren Phup at finde yakhyrderne.
Måske kan de hjælpe ham med at finde bjergtigrene.
Har I mistet nogle yakker på det sidste?
- En stor kat har taget en tyr. - Var det tæt på lejren?
På den anden side af bjergkammen, i skoven.
Det var en stor kat, der tog den.
Yakken havde bidemærker i struben, og venstre side var flået væk.
- Han har set poteaftryk. - Hvor stor var poten?
Så var det en tiger. I hvor mange meters højde?
Det var i 4200 meters højde.
Hvis han har set et poteaftryk i 4000 meters højde, så har han.
Det er utroligt -
- at denne mand har set spor efter tigre -
- i over 4000 meters højde.
Han spørger, om I vil med indenfor.
Gordon har nu et øjenvidne, som siger, der er mindst én tiger heroppe.
Vi skal stadig have det bekræftet. En anekdotisk bevisførelse...
Ikke fordi jeg tvivler på hans historie, men vi skal stadig have beviser.
Vi må se en tiger heroppe med vores egne øjne eller på film.
Gordon må montere sine kamerafælder endnu højere oppe.
Hvis han kan vise, at der er tigre her, ville korridoren kunne udvides.
Det ville virkelig gøre det lettere at redde dem.
Efter ti dage er teamet stødt på mange forskellige arter -
- som George medtager i sin rapport.
Alan henter sine kamerafælder.
Alle samles i spiseteltet for at se resultatet.
Hvor er den smuk.
Det er tigerføde.
Mere tigerføde. Tigre elsker grise.
Dejligt. To store tigermåltider.
- Hold da op. En hun. - En han.
Er det? Ja, det er det også!
Flere elefanter! Og en unge. De er tæt på.
Utroligt. Sikken optagelse.
Men det er egentlig kun et eneste dyr, teamet vil se.
- Se der! - En tiger!
Sikken bamse. En gang til.
Det er det her, de har drømt om.
Det er det mest fantastiske, jeg har set. Sikket fantastisk dyr.
Men en ny overraskelse venter.
Det er ikke kun én, men to tigre, der går på stierne omkring lejren.
Vidunderligt.
Så I det?
Se! Det er helt utroligt.
Der er tigre her. Både de og skoven trives.
Fantastisk.
Det kan ikke blive bedre. Jeg vil hellere se de her fantastiske film -
- fra flere forskellige steder og med masser af tigerbyttedyr -
- end en tiger med egne øjne.
Teamet har nu tre optagelser af et af jordens mest sjældne dyr.
Det er en god start. Nu kan de udvide eftersøgningen til resten af Bhutan -
- og finde ud af, hvor mange forældrepar der er.
Se! Det er helt utroligt.
Højt oppe i Himalaya leder Gordon efter steder til sine kameraer.
Luften bliver stadig tyndere.
Jeg kan ikke få luft. Jeg hører ikke hjemme her.
Det er svært at trække vejret.
Efter fem skridt... trænger jeg til at hvile mig.
Det er smertefuldt.
Det brænder i lungerne. Og i benene.
Vil jeg virkelig gøre det her? Du milde.
Der er fare for højdesyge, men Gordon opbyder sine sidste kræfter.
I 5000 meters højde monterer han det sidste kamera.
Nu har han ingen kræfter tilbage.
Nu må kameraerne være hans øjne i skyerne.
Han henter dem senere -
- for at se, om de har filmet nogen tigre i denne store højde.
I næste afsnit forlader teamet lejren -
- og i forsøget på at redde tigeren tvinges Steve ud i det ukendte.
Dernede kommer vi til at lære mere om tigeren.
- George støder på junglens konge. - Se bare. Sikket pragtfuldt dyr.
- Alans store plan tager form. - Kan vi redde tigrene? Bestemt.
Vi redder dem.
Tekster: Kai-Asle Sønstabø www.undertext.com